НАРОДНО ЧИТАЛИЩЕ „САМОРАЗВИТИЕ – 1887”

 С.КРУШОВЕНЕ ОБЛ.ПЛЕВЕН

 ОТЧЕТЕН ДОКЛАД

ЗА ДЕЙНОСТТА НА НАРОДНО ЧИТАЛИЩЕ „САМОРАЗВИТИЕ -1887”

 за 2021 година

 УВАЖАЕМИ ДАМИ И ГОСПОДА,ДРАГИ ЧИТАЛИЩНИ ДЕЙЦИ,СКЪПИ САМОДЕЙЦИ,ЩАСТЛИВА СЪМ,ЧЕ МОГА ДА ВИ ПОЗДРАВЯ С „ДОБРЕ ДОШЛИ“ НА ДНЕШНОТО ГОДИШНО ОТЧЕТНО - ИЗБОРНО СЪБРАНИЕ.

 ДАМИ И ГОСПОДА,

 НА ГОДИШНОТО ОТЧЕТНО-ИЗБОРНО СЪБРАНИЕ ПРЕЗ 2019 ГОД. В НАСТОЯТЕЛСТВОТО НА ЧИТАЛИЩЕТО БЯХА ИЗБРАНИ СЛЕДНИТЕ ЛИЦА: СНЕЖАНА МИХАЙЛОВА – ПРЕДСЕДАТЕЛ,ЙОВЧО ЖЕЛЕВ,ВИОЛЕТА НИКОВА,НИНА ПЕТКОВА,СТАНИМИР МИРАЗЧИЙСКИ,РОЗА ЛУНГОЛОВА,САШО ПЕЧЕНЯКОВ

 В СЪСТАВА НА ПРОВЕРИТЕЛНАТА КОМИСИЯ ВЛИЗАТ: НИКОЛАЙ ЗАХАРИЕВ – ПРЕДСЕДАТЕЛ,СТОЯНКА ТАНКОВА И АНТОАНЕТА МИХАЙЛОВА.

 ПРЕЗ 2021 ГОД. ИМАМЕ ПРОВЕДЕНИ ЕДНО ОБЩО СЪБРАНИЕ И ТРИ НА НАСТОЯТЕЛСТВОТО. НА ЗАСЕДАНИЯТА НА НАСТОЯТЕЛСТВОТО СА РАЗГЛЕЖДАНИ ВЪПРОСИ ЗА СЪСТОЯНИЕТО НА МАТЕРИАЛНАТА БАЗА,КОЛЕКТИВИТЕ,ФИНАНСОВИ И ОРГАНИЗААЦИОННИ ВЪПРОСИ.

 БИБЛИОТЕЧНА ДЕЙНОСТ:

 Българските библиотеки са вековен културен институт с изключителна роля в историята на нашия народ. В тях е книжното богатство на България, съкровищница на човешкия дух и въображение.

През изминалата година епидемичната обстановка в страната се отрази и на работата на нашето читалище. Част от плануваните мероприятия през годината бяха отменени. Но за щастие дейността на библиотеката не спря. Читателите ни бяха обслужвани при строго спазване на противоепидемичните мерки. За отчетната 2021 година библиотечния фонд на НЧ „Саморазвитие -1887“ с. Крушовене наброява 12014 библиотечни документа. Фонда на библиотеката бе увеличен с 88 броя заглавия. От тях 81 броя са по Проект „Българските библиотеки-съвременни центрове за четене и информираност“ към Министерството на Културата,5 броя са закупени от бюджета на читалището и 2 броя дарена нова литература. Потребителите на библиотеката през 2021 година са 27 ;заетите библиотечни документи – 494 ;посещенията за дома – 171, а в читалнята 146.

В библиотеката бяха направени кътове по повод 148 години от обесването на Васил Левски и деня на народните будители- 1 Ноември. В рамките на областната седмица на книгата под надслов „Книгата-прозорец към света“ читалището гостува на най-малките, децата от ДГ „Кокиче“. Разказахме и за книгата, от нейното възникване до развитието и до наши дни. Накрая подарихме книжки и цветни моливи на детската градина.

 Читалищата са символ на нашата вековна култура, огнище за съхраняване на националното ни самосъзнание. Те имат добродетелта да бъдат преносители на светлината.

 Към читалището функционират : Женска певческа група „Романтика“ и клуб „Приятели на словото“.

През отчетната година колективите към читалището взеха участие в честването на бележити дати и годишнини, общоселски мероприятия и фолклорни събори. Някой от мероприятията организирахме сами, а други съвместно с кметство, училище, детска градина.

 Поради епидемичната обстановка някои общоселски мероприятия, заложени в плана не успяхме да осъществим. За това за Бабинден и 8 Март направихме радиопредавания по местния радиовъзел. За празниците Трифон Зарезан и Свети Валентин, баба Марта, Великден и Коледа във фоайето на кметството бяха направени кътове, тематично подчинени на съответния празник. Съвместно с детската градина отбелязахме Гергьовден. С жените от ЖПГ „Романтика“ отбелязахме празника на билките-Еньовден. Рано сутринта по росата, облечени подобаващо- с народни носии набрахме билки, с които направихме венец. Същият бе окачен на входната врата на сградата та всеки минал под него да бъде здрав. С ентусиасти от селото посрещнахме колоездачите от Дунав ултра. На паметника на летците, където беше една от контролните и точки, те бяха посрещнати по стар български обичай с топла питка и шарена сол, плодове. Участниците бяха приятно изненадани. Направихме си снимки с тях за спомен. Съвместно с Кметството и този път отбелязахме християнският празник Успение на Пресвета Богородица и празника на църквата „Свети Архангел Михаил“. Отец Бойко отслужи молебен и бе даден курбан за здраве и берекет. На Бъдни вечер срещу Коледа коледарската група обходи домове в селото, като пяха коледарски песни и наричаха за здраве, щастие и берекет. Читалището взе участие и в традиционния празник на народната носия Атанасовден и кулинарната изложба към него, както и във фестивала на рибата и рибаря с. Остров. Участниците бяха отличени с грамоти. По случай 3 Март- националния празник на България и 24 Май – деня на славянската писменост и култура читалището взе участие в празничната програма, организирана съвместно с училище и детска градина. За 2 Юни- деня на Ботев и на загиналите за свободата на България и 22 Септември – деня на независимостта бяха направени презентации и поднесени венци на паметника на площада. Поради епидемичната обстановка някой мероприятия бяха отменени, а други проведени, но не така, както бяха планувани. Благодарим на всички за разбирането и подкрепата и се надяваме тези времена по-бързо да изчезнат и се върнем към нормален живот. Всичко, отчетено като свършена работа през годината не би могло да се случи без отговорната работа на Настоятелството и Проверителната комисия. Освен на ръководството, сърдечно благодаря на всички, които помагаха на читалището през годината – на самодейците, на читалищните членове, на дарителите: Стефан Бурджев – 130 лв., Мартин Транков – 100 лв., Красимир Атанасов - 100 лв. Благодарим Ви! Благодарение на Вас и хора като Вас читалищата ще продължат да съществуват. Пожелавам на всички здраве, щастие и много успехи на читалищната сцена, за да запазим българските традиции и обичаи.

 с. Крушовене

 2022 год.

 Снежана Михайлова

 Председател на НЧ „Саморазвитие-1887“